ওয়েব ডেস্ক: জোট নিয়ে চরম বিভ্রান্তি বাম শিবিরে। ক্ষোভ ছড়িয়েছে ছোট বাম শরিক দলগুলির মধ্যে। চব্বিশ ঘণ্টার কাছে ক্ষোভ উগড়ে দিলেন RSP নেতা ক্ষিতি গোস্বামী। কংগ্রেসের সঙ্গে কী শর্তে সমঝোতা হচ্ছে তা স্পষ্ট জানাচ্ছে না সিপিএম। অভিযোগ তাঁর। অপমানিতও বোধ করছেন তিনি। প্রয়োজনে ভোটে না লড়ার হুঁশিয়ারিও দিয়ে রেখেছেন ক্ষিতি গোস্বামী।   জোট ঘোষণা হয়নি। কিন্তু, এখনই বহু জায়গায় হাত মিলিয়েছেন নীচু স্তরের সিপিএম ও কংগ্রেস কর্মীরা। এতে ক্ষোভ-বিভ্রান্তি ছড়াচ্ছে ছোট বাম শরিকদের কর্মীমহলে। অভিযোগ ক্ষিতি গোস্বামীর। জোট নিয়ে কোনও আলোচনা না করেই একতরফা একের পর এক পদক্ষেপ নিচ্ছেন সিপিএম নেতারা। এতে অপমানিত মনে করছেন ক্ষিতি গোস্বামী। তিনি বলছেন ফ্রন্টের শৃঙ্খলা মেনে দাঁতকপাটি দিয়ে আছেন। কিন্তু, প্রয়োজনে ভোটে নাও লড়তে পারেন।